Benjamin Netanyahu , forsætisráðherra Ísraels , hefur verið ákærður fyrir mútuþægni , mútugreiðslur og spillingu í þremur málum . Ákærandi er ríkissaksóknari landsins . BBC greinir frá . Ákæra málsins er þríþætt en Netanyahu er sagður hafa tekið við og útdeilt gjöfum með það að marki að fá jákvæða fjölmiðlaumfjöllun . Forsætisráðherrann neitar sök og segist vera fórnarlamb nornaveiða af hálfu vinstrimanna og fjölmiðla . Hann hefur neitað að segja af sér embætti . Talsverð ólga hefur verið í ísraelskum stjórnmálum það sem af er ári . Kosið var til þings í apríl og september en þrátt fyrir það hefur ekki tekist að mynda ríkisstjórn . Núverandi stjórnarandstæðingar reyndu nýverið að mynda starfhæfa ríkisstjórn en þær viðræður fóru út um þúfur . Forseti landsins , Reuven Rivlin , hefur gefið flokkum þriggja vikna frest til að koma sér saman um nýjan forsætisráðherra . Ella verði kosið til þings í þriðja sinn á árinu .